ಬೆಂಗಳೂರಿನ ಸೈಂಟ್ ಜೋಸೆಫ್’ಸ್ ಕಾಲೆಜಿನಲ್ಲಿದ್ದಾಗಲೇ ಕಾಲೆಜ್ ವಿದ್ಯಾರ್ಥಿಗಳ ಸಂಘದ ಪ್ರೆಸಿಡೆಂಟ್ ಆಗಿ ಆಯ್ಕೆಗೊಂಡಿದ್ದರು. ನಂತರ ಮುಂಬಯಿ ವಿಶ್ವವಿದ್ಯಾನಿಲಯದ ವಿದ್ಯಾರ್ಥಿಗಳ ಸಂಘದ ಚೇರ್‌ಮನ್ ಆಗಿದ್ದರು.
ಇಂಗ್ಲಂಡಿನಲ್ಲಿ ‘ನ್ಯಾಶನಲ್ ಯೂನಿಯನ್ ಆಫ್ ಟೀಚರ್ಸ್’ ನ ಸದಸ್ಯರಾದರಲ್ಲದೆ, ಯೂನಿವರ್ಸಿಟಿ ಅಂಡ್ ಕಾಲೆಜ್ ಲೆಕ್ಚರರ್‌ಸ್ ಯೂನಿಯನ್ನಿನ ಮೆಂಬರಾದರು. ಈ ಚಟುವಟಿಕೆಗಳಿಂದ ಅಲ್ಲಿನ ಸಾಮಾಜಿಕ ಜನಜೀವನದ ನಿಕಟ ಪರಿಚಯವಾಯಿತು. ಇದರಿಂದ ಪ್ರೇರಿತರಾಗಿ ತಮ್ಮಯ್ಯನವರು ೧೯೮೬ರಲ್ಲಿ ಇಂಗ್ಲಂಡಿನ ಲೇಬರ್ ಪಾರ್ಟಿ ಗೆ ಸೇರಿ ರಾಜಕೀಯ ಸೇವೆಗಿಳಿದರು. ಎಂಟು ವರ್ಷಗಳ ನಂತರ, ಅಂದರೆ ೬ನೇ ಮೇ ೧೯೯೪ರಂದು ಹ್ಯಾರೋ ನಗರದ ಲೇಬರ್ ಕೌನ್ಸಿಲರ್ ಆಗಿ ಚುನಾಯಿತರಾದರು. ಆಮೇಲೆ ೧೨ನೇ ಮೇ ೧೯೯೯ರಲ್ಲಿ ಹ್ಯಾರೋವಿನ ಡೆಪ್ಯುಟಿ ಮೇಯರ್ ಮತ್ತು ೨೫ನೇ ಮೇ ೨೦೦೦ದಲ್ಲಿ ಆ ನಗರದ ಮೇಯರ್ ಆದರು. 
ತಮ್ಮಯ್ಯನವರು ತಮ್ಮ ಸಮಾಜ ಸೇವೆಯನ್ನು ಗಂಭೀರ ಕರ್ತವ್ಯವನ್ನಾಗಿ ಪರಿಗಣಿಸುತ್ತಿದ್ದರು. ನಾರ್ತ್‌ವಿಕ್ ಪಾರ್ಕ್ ಆಸ್ಪತ್ರೆ ಯ ಮಕ್ಕಳ ವಿಭಾಗಕ್ಕೆ ಸುಮಾರು ೨೦ ಸಾವಿರ ಪೌಂಡ್‍ಗಳಷ್ಟು ನಿಧಿ ಸಂಗ್ರಹಿಸಿದ್ದರು. ಹ್ಯಾರೋ ನಗರದ ಮೂರು ಶಾಲೆಗಳ ಗವರ್ನರ್ ಆಗಿದ್ದರು.
ಹ್ಯಾರೋ ನಗರದ ಮ್ಯಾನೇಜಿಂಗ್ ಕೌನ್ಸಿಲಿನಲ್ಲಿ ಜನಾಂಗೀಯ ಸಮಾನತೆ, ಹ್ಯಾರೋ ಅಪರಾಧ ನಿಯಂತ್ರಣ ಪ್ಯಾನೆಲ್, ಹ್ಯಾರೋ ವಿಕ್ಟಿಮ್ ಸಪೋರ್ಟ್ ಬ್ಯೂರೋ, ಹ್ಯಾರೋ ಸಿಟ್ಜನ್ಸ್ ಅಡ್ವೈಸ್ ಬ್ಯೂರೋ, ಹ್ಯಾರೋ ಕಮ್ಯುನಿಟಿ ಹೆಲ್ತ್ ಕೌನ್ಸಿಲ್, ಮುಂತಾದೆಡೆಗಳಲ್ಲಿ ತಮ್ಮಯ್ಯನವರ ಕಾರ್ಯ ಸಾಧನೆಗಳು ಚಿರಸ್ಮರಣೀಯ. ತಮ್ಮ ಸಾಮಾಜಿಕ ಕಾರ್ಯ ನಿಮಿತ್ತ ಅವರು ಇಂಗ್ಲಂಡಿನ ಮಹಾರಾಣಿಯವರನ್ನು ಮೂರು ಬಾರಿ ಭೇಟಿಯಾಗಿದ್ದರಲ್ಲದೆ, ರಾಜಕುಮಾರಿ ಮಾರ್ಗರೆಟ್ ಅವರೊಡನೆ ಚಹಾವನ್ನೂ ಸ್ವೀಕರಿಸಿದ್ದರು. ರಾಜಕುಮಾರ ಎಡ್ವರ್ಡ್ ಮತ್ತು ಸೋಫಿಯವರು ಮುಖ್ಯ ಅತಿಥಿಗಳಾಗಿ ಆಮಂತ್ರಿಸಲ್ಪಟ್ಟಿದ್ದ ಪಾರ್ಸಿ ಸಮುದಾಯದ ಸಮಾವೇಶದಲ್ಲಿ ಭಾಷಣ ಮಾಡಿದ್ದರು.
ಇಪ್ಪತ್ತು ವರ್ಷಗಳ ನಂತರ ಮೇ ೨೦೧೦ರಲ್ಲಿ ತಮ್ಮಯ್ಯನವರು ಸಮಾಜ ಸೇವೆಯಿಂದ ನಿವೃತ್ತರಾದರು.

ನಿಧನ
ಉಲ್ಲೇಖ
ಆಧಾರ
ಸಾಮಾಜಿಕ ಹಾಗೂ ರಾಜಕೀಯ ಸೇವೆಗಳು